CELEX: 62008CO0563
Language: el
Date: 2010-10-06 00:00:00
Title: Διάταξη του Δικαστηρίου (έβδομο τμήμα) της 6ης Οκτωβρίου 2010.#Carlos Sáez Sánchez και Patricia Rueda Vargas κατά Junta de Andalucía, Manuel Jalón Morente κ.λπ.#Αίτηση για την έκδοση προδικαστικής αποφάσεως: Juzgado de lo Contencioso-Administrativo nº 2 de Granada - Ισπανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Απόσταση μεταξύ τους - Εφοδιασμός του κοινού με φάρμακα - Άδεια εκμετάλλευσης - Γεωγραφική κατανομή των φαρμακείων - Επιβολή περιορισμών με κριτήριο τη δημογραφική πυκνότητα - Κατώτατη απόσταση μεταξύ των φαρμακείων.#Υπόθεση C-563/08.

Διάταξη του Δικαστηρίου (έβδομο τμήμα) της 6ης Οκτωβρίου 2010 – Sáez Sánchez και Rueda Vargas κατά Junta de Andalucia κ.λπ.
      (Υπόθεση C‑563/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Άρθρο 49 ΣΛΕΕ – Ελευθερία εγκαταστάσεως – Δημόσια υγεία – Φαρμακεία – Απόσταση μεταξύ τους – Εφοδιασμός του κοινού με φάρμακα – Άδεια εκμεταλλεύσεως – Γεωγραφική κατανομή των φαρμακείων – Επιβολή περιορισμών με κριτήριο τη δημογραφική πυκνότητα – Ελάχιστη απόσταση μεταξύ των φαρμακείων»
      Ελευθερία εγκαταστάσεως – Περιορισμοί – Εθνική κανονιστική ρύθμιση που απαιτεί προηγούμενη διοικητική άδεια για τη λειτουργία νέων φαρμακείων σε συγκεκριμένη περιοχή
         (Άρθρο 49 ΣΛΕΕ) (βλ. σκέψεις 14-34 και διατακτ.)
      
      Αντικείμενο 
      
         
               Αίτηση για την έκδοση προδικαστικής αποφάσεως – Juzgado Contencioso-Administrativo de Granada – Ερμηνεία του άρθρου 43 ΕΚ
                  – Κανονιστική ρύθμιση ορίζουσα τις προϋποθέσεις λειτουργίας νέων φαρμακείων – Περιορισμοί αναλόγως του αριθμού των κατοίκων
                  και της ανάγκης τηρήσεως μιας ελάχιστης αποστάσεως μεταξύ των φαρμακείων
               
            Διατακτικό 
      
         
                  1)
               
               
                  
               
               
                  	Το άρθρο 49 ΣΛΕΕ δεν απαγορεύει, καταρχήν, εθνική κανονιστική ρύθμιση, όπως η επίμαχη στην κύρια δίκη, με την οποία θεσπίζονται
                     όρια για τη χορήγηση αδειών λειτουργίας νέων φαρμακείων ως εξής: 
                  
               
            –        σε κάθε περιοχή επιτρέπεται καταρχήν η λειτουργία ενός μόνο φαρμακείου ανά 2 800 κατοίκους, 
      –        πέραν του ορίου αυτού, επιτρέπεται η λειτουργία νέου φαρμακείου ανά 2 000 κατοίκους και  
      –        κάθε φαρμακείο πρέπει να απέχει τουλάχιστον 250 μέτρα από τα λοιπά φαρμακεία. 
      
         
                  2)
               
               
                  
               
               
                  	Πάντως, το άρθρο 49 ΣΛΕΕ απαγορεύει τέτοια εθνική κανονιστική ρύθμιση εφόσον, λόγω της εφαρμογής των βασικών κανόνων περί
                     2 800 κατοίκων ή 250 μέτρων, δεν είναι δυνατή η δημιουργία αριθμού φαρμακείων ικανού προς εξασφάλιση της παροχής επαρκών φαρμακευτικών
                     υπηρεσιών σε περιοχές με ιδιαίτερα δημογραφικά χαρακτηριστικά, πράγμα που απόκειται στο αιτούν δικαστήριο να διαπιστώσει.